3. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ. 7002/12/1-στ΄  Της 27 Σεπτ. – 5 Οκτ. 1999  (ΦΕΚ Β’ 1845)  Εκπαίδευση Ειδικών Φρουρών.  ΄Εχοντας υπόψη: 1. Τις διατάξεις του άρθρ. 9 παρ. 8 του Νομ. 2734/1999 «Εκδιδόμενα με αμοιβή πρόσωπα και άλλες διατάξεις» (Α’-161). 2. Τις διατάξεις του άρθρ. 11 παρ. 1 εδ. ζ΄του Νομ. του Νομ. 1481/1984 «Οργανισμός Υπουργείου Δημόσιας Τάξης» (Α’ – 152), όπως αντικαταστάθηκε με το άρθρ. 1 παρ. 1 του Νομ. 1590/1986 (Α’ – 49). 3. Τις διατάξεις του άρθρ. 29Α του Νομ. 1558/1985 «Κυβέρνηση και κυβερνητικά όργανα» (Α’ – 137), το οποίο προστέθηκε με το άρθρ. 27 του Νομ. 2081/1992 (Α’ – 154) και αντικαταστάθηκε με το άρθρ. 1 του Νομ. 2469/1997 (Α’ – 38). 4. Τις διατάξεις του άρθρ. 22 παρ. 3 του Νομ. 2362/1995 «Περί Δημοσίου Λογιστικού, Ελέγχου των δαπανών του Κράτους και άλλες διατάξεις» (Α’ – 247). 5. Την υπ’ αριθ. 1107147/1239/006/4-10-1996 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β’ 922/7-10-1996). 6. Το γεγονός ότι από τις διατάξεις της παρούσας απόφασης προκαλείται δαπάνη σε βάρος του κρατικού προϋπολογισμού για το τρέχον οικον. Έτος 1999 (κατ’ εκτίμηση από 1-10-99) 273.000.000 δρχ. περίπου. Για το έτος 2000 και για τα επόμενα έτη δεν προκαλείται δαπάνη σε βάρος του κρατικού προϋπολογισμού, αφού η εκπαίδευση  θα περατωθεί την 31-12-1999. Η δαπάνη έτους 1999 θα αντιμετωπισθεί με την εγγραφή αντίστοιχων πιστώσεων στον εκτελούμενο Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» από το Υπουργείο Οικονομικών, αποφασίζουμε: Εκπαίδευση ΄Αρθρ. 1.- Η εκπαίδευση ανατίθεται στη Σχολή Αστυφυλάκων και πραγματοποιείται στις εγκαταστάσεις των Αστυνομικών Σχολών ή σε άλλους κατάλληλους χώρους. Σκοπός εκπαίδευσης ΄Αρθρ. 2.- Η εκπαίδευση αποσκοπεί να αναπτύξει τις ψυχικές, πνευματικές και σωματικές ικανότητες των Ειδικών Φρουρών και να δώσει σ’ αυτούς την επαγγελματική κατάρτιση που είναι αναγκαία για να ανταποκριθούν στην αποστολή τους. Εκπαιδευόμενο προσωπικό ΄Αρθρ. 3.- 1. Το εκπαιδευόμενο προσωπικό αποτελούν οι κατατασσόμενοι στην Ελληνική Αστυνομία ως Ειδικοί Φρουροί. 2. Οι προσκαλούμενοι για εκπαίδευση Ειδικοί Φρουροί παρουσιάζονται στα Κέντρα Εκπαίδευσης την ημερομηνία που καθορίζεται με διαταγή του Προϊσταμένου Κλάδου Διοικητικής Υποστήριξης, φέροντας μαζί τους και τα οριζόμενα είδη. 3. Ανάλογα με τον αριθμό των κατατασσομένων σε κάθε Κέντρο Εκπαίδευσης, συγκροτούνται με διαταγή του Διοικητή της Σχολής εκπαιδευτικά τμήματα, η σύνθεση, η ονομασία και η αρίθμηση των οποίων καθορίζονται με την ίδια διαταγή. 4. Οι Ειδικοί Φρουροί διαμένουν και σιτίζονται εντός των κέντρων εκπαίδευσης. Οι έξοδοί τους καθορίζονται με διαταγή της Αστυνομικής Ακαδημίας. Διάρκεια εκπαίδευσης ΄Αρθρ. 4.- Η εκπαίδευση των Ειδικών Φρουρών διαρκεί τέσσερις (4) μήνες. Ο ακριβής χρόνος έναρξης και λήξης, καθώς και κάθε άλλη αναγκαία λεπτομέρεια, καθορίζονται με διαταγή του Προϊσταμένου Κλάδου Διοικητικής Υποστήριξης. Σε περίπτωση που ο αριθμός των εκπαιδευομένων είναι μεγάλος, μπορεί με την ίδια διαταγή να κατανεμηθεί σε δύο (2) σειρές, δυνάμενες να εκπαιδευτούν σε δύο διαφορετικές εκπαιδευτικές περιόδους. Διακοπή φοίτησης ΄Αρθρ. 5.- Η διακοπή φοίτησης και απώλεια της ιδιότητος του Ειδικού Φρουρού επέρχεται για τις κατωτέρω αιτίες : (Μετά τη σελ. 16,76) Σελ.  16,77 Τεύχος 1333 Σελ. 75 Ειδικοί Φρουροί 4.Α.αα.3   358 α. Λόγω παραίτησης από την εκπαίδευση. Η αίτηση παραίτησης, η οποία γίνεται υποχρεωτικά δεκτή και δεν ανακαλείται, υποβάλλεται ιεραρχικά στον Προϊστάμενο Κλάδου Διοικητικής Υποστήριξης, ο οποίος εκδίδει απόφαση για τη διαγραφή του Ειδικού Φρουρού από τη Σχολή. Ως παραίτηση θεωρείται και η μη παρουσίαση στη Σχολή μέσα στην οριζόμενη προθεσμία, εκτός αν η καθυστέρηση οφείλεται σε ανώτερη βία, γεγονός το οποίο είναι υποχρεωμένος να αποδείξει ο ενδιαφερόμενος. Ως ανώτερη βία, για την περίπτωση αυτή, θεωρείται ιδίως η βαριά ασθένεια ή η έλλειψη συγκοινωνίας, εφόσον η απουσία του για τους λόγους αυτούς δεν υπερβαίνει τις πέντε (5) ημέρες. Οι παραιτούμενοι επανέρχονται στην προ της εισόδου τους στη Σχολή κατάσταση. β. Λόγω σωματικής ανικανότητας, η οποία κρίνεται σύμφωνα με τις ισχύουσες διατάξεις. γ. Λόγω αυθαίρετης απουσίας δύο (2) ημερών και άνω, συνολικά κατά τη διάρκεια της εκπαίδευσης. Τομείς εκπαίδευσης ΄Αρθρ. 6.- 1. Η εκπαίδευση των Ειδικών Φρουρών καλύπτει τους εξής τομείς: α. Της επαγγελματικής εκπαίδευσης. β. Της φυσικής αγωγής, αυτοάμυνας – αυτοπροστασίας, καθώς και του χειρισμού των όπλων και της χρήσης αυτών κατά την εκτέλεση της αποστολής τους. 2. Η εκπαίδευση είναι θεωρητική και πρακτική. Η πρακτική διδασκαλία επιτυγχάνεται με φροντιστηριακές ασκήσεις και πρακτικές εφαρμογές κατά την εξέλιξη σεναρίων – εικονικών περιστατικών. Μαθήματα ΄Αρθρ. 7.- Στους Ειδικούς Φρουρούς διδάσκονται τα παρακάτω μαθήματα: Α’ Μαθήματα με βαθμό 1. Στοιχεία Ποινικού Δικαίου (Ποινικός Κώδικας, Ποινική Δικονομία). 2. Στοιχεία Συνταγματικού Δικαίου – Ανθρώπινα Δικαιώματα. 3. Οργανισμός – Κανονισμοί Ελληνικής Αστυνομίας. 4. Θέματα Προστασίας Επισήμων Προσώπων. 5. Θέματα Φρούρησης Στόχων -΄Υποπτα ΄Ατομα. 6. Αυτοάμυνα – Αυτοπροστασία. 7. Οπλοτεχνική – Σκοποβολή. 8. Εξουδετέρωση βομβών – εκρηκτικών μηχανισμών – μέτρα προστασίας. Β. ΄Μαθήματα χωρίς βαθμό. 1.Α’ Βοήθειες Σελ.  16,78 Τεύχος 1333 Σελ. 76 2. Σωματική Αγωγή 3. Διαλέξεις. Με το γενικό πρόγραμμα εκπαίδευσης το οποίο καταρτίζεται από τη Διεύθυνση Εκπαίδευσης του Υπουργείου Δημόσιας Τάξης, καθορίζονται η διδακτέα ύλη κάθε μαθήματος, ο χρόνος διδασκαλίας, ως και κάθε άλλη αναγκαία περί τούτου λεπτομέρεια. Τα ωρολόγια προγράμματα καταρτίζονται από τα οικεία Κέντρα Εκπαίδευσης και εγκρίνονται από το Διοικητή της Σχολής Αστυφυλάκων. Παρακολούθηση εκπαίδευσης – Αξιολόγηση –Διαδικασία 1. Η παρακολούθηση της εκπαίδευσης είναι υποχρεωτική για τους εκπαιδευόμενους. 2. Οι εκπαιδευόμενοι αξιολογούνται ως εξής: α. Με βαθμολόγηση των δεξιοτήτων τους, κατόπιν πρακτικής δοκιμασίας στα μαθήματα της Αυτοάμυνας-Αυτοπροστασίας και Οπλοτεχνικής-σκοποβολής. Ειδικότερα ο βαθμός καταχωρείται σε ενιαίο έντυπο και προκύπτει από τον μέσο όρο των βαθμολογιών των επί μέρους τεσσάρων (4) γνωστικών αντικειμένων: Αυτοάμυνας, Αυτοπροστασίας, Οπλοτεχνικής και Σκοποβολής, συνεκτιμώντας την επίδοση κατά την αντιμετώπιση εικονικών περιστατικών, τη συμμετοχή τους σε λοιπές πρακτικές εφαρμογές (όπως λύση-αρμολόγηση όπλων, τεχνικές αυτοάμυνας), τη φυσική αντοχή, τη σκοπευτική ικανότητα, την ικανότητα προσαρμογής στις πραγματικές συνθήκες της αποστολής. β. Με βαθμολόγηση των γνώσεων, ύστερα από γραπτή δοκιμασία (τεστ) με το σύστημα της πολλαπλής επιλογής σε είκοσι τουλάχιστον ερωτήσεις σε κάθε μάθημα σε α/α 1-5 και 8 του άρθρ. 7 της παρούσας στην ύλη των διδαχθέντων γνωστικών αντικειμένων. Ο μέσος όρος των έξι βαθμών, αποτελεί το βαθμό της γραπτής δοκιμασίας. 4.Α.αα.3 Ειδικοί Φρουροί   359 γ. Με βαθμολόγηση της επαγγελματικής ικανότητας σύμφωνα με τις διατάξεις του άρθρ. 9 της παρούσας. 3. Οι βαθμοί υπολογίζονται μέχρι χιλιοστού μονάδας. Η κλίμακα βαθμολόγησης ορίζεται από 0-20. Βαθμολογία Επαγγελματικής Ικανότητας ΄Αρθρ. 9.- 1. Στο τέλος του τριμήνου, κάθε εκπαιδευόμενος βαθμολογείται για την Επαγγελματική Ικανότητά του. Η βαθμολογία προκύπτει από τον Μ.Ο. των επιμέρους βαθμών των δύο (2) βαθμολογητών. 2. Για τη βαθμολόγηση της επαγγελματικής ικανότητας αξιολογούνται ξεχωριστά τα ακόλουθα: α. Τα επαγγελματικά προσόντα. β. Η διαγωγή. 3. Ο μέσος όρος των δύο (2) ως άνω βαθμολογιών αποτελεί τη βαθμολογία της επαγγελματικής ικανότητας. 4. Για την αξιολόγηση των επαγγελματικών προσόντων λαμβάνονται υπόψη τα εξής: α. Τα ψυχικά-διοικητικά προσόντα, ιδίως θάρρος, αποφασιστικότητα, πρωτοβουλία, αυτοκυριαρχία. β. Τα διανοητικά προσόντα, ιδίως κατά την εκπαίδευση, νοημοσύνη, κρίση, επαγγελματική και εγκυκλοπαιδική μόρφωση. γ. Τα σωματικά προσόντα, ιδίως υγεία, αντοχή, εμφάνιση, παράσταση. 5. Για την αξιολόγηση της διαγωγής λαμβάνεται υπόψη η πειθαρχικότητα, ευσυνειδησία και η ακεραιότητα του χαρακτήρα. Ειδικότερα ο βαθμός είκοσι (20) της διαγωγής μειώνεται σε περίπτωση επιβολής ποινής ως ακολούθως: α. Κατά 5/10 της μονάδας για κάθε ποινή επίπληξη ή στέρησης εξόδου. β. Κατά 1,3 μονάδες, για ποινή προστίμου μέχρι 1/6 του Μ.Β.Μ. γ. Κατά 2,6 μονάδες για ποινή προστίμου μέχρι 3/6 του Μ.Β.Μ. δ. Κατά 4 μονάδες για ποινή προστίμου μέχρι 4/6 του Μ.Β.Μ. ε. Κατά 5,3 μονάδες για ποινή προστίμου μέχρι 4/6 του Μ.Β.Μ. στ. Κατά 6,6 μονάδες για ποινή προστίμου μέχρι 5/6 του Μ.Β.Μ. ζ. Κατά 8 μονάδες για ποινή προστίμου μέχρι 6/6 του Μ.Β.Μ. 6. Βαθμολογητές είναι : πρώτος, ο διμοιρίτης εκπαιδευτής και δεύτερος ο διοικητής του εκπαιδευτικού τμήματος. 7. Βαθμολογία κάτω του 10 στην επαγγελματική ικανότητα συνιστά λόγο αποβολής από τη Σχολή. 8. Οι λεπτομέρειες σχετικά με τα χρησιμοποιούμενα έντυπα, τον τρόπο σύνταξης και της συγκέντρωση των στοιχείων για την αξιολόγηση αυτών, καθορίζεται με διαταγή του Διοικητή της Σχολής Αστυφυλάκων. 9. Οι βαθμολογούντες οποιοδήποτε από τα αναφερόμενα στην παρ. 4 του παρόντος προσόντα με βαθμό μικρότερο του δέκα (10) υποχρεούνται να δικαιολογούν με πληρότητα τη βαθμολογία τους αυτή. Προσδιορισμός επίδοσης ΄Αρθρ.10.- 1. Ο βαθμός της τελικής επίδοσης των εκπαιδευομένων, προκύπτει από τον μέσο όρο των τριών (3) βαθμών της πρακτικής δοκιμασίας, της γραπτής δοκιμασίας και της επαγγελματικής ικανότητας. 2. Η τελική επίδοση προσδιορίζεται μέχρι χιλιοστού της μονάδας και καθορίζει και τη σειρά εξόδου από τη Σχολή. 3. Αν προκύψει ισοβαθμία μέχρι χιλιοστού της μονάδας σε δύο ή περισσότερους εκπαιδευόμενους αρχαιότερος θεωρείται εκείνος που έχει μεγαλύτερο βαθμό κατά σειρά προτεραιότητας στην πρακτική δοκιμασία, στην γραπτή δοκιμασία και την επαγγελματική ικανότητα. Σε περίπτωση και πάλι ισοβαθμίας ο αρχαιότερος αναδεικνύεται με κλήρωση, για την οποία συντάσσεται σχετικό πρακτικό. Αποτελέσματα εκπαίδευσης ΄Αρθρ. 11.- 1. Επιτυχών θεωρείται ο εκπαιδευόμενος που στο τέλος της εκπαίδευσής του συγκεντρώνει τη βάση βαθμολογίας 10 σε κάθε βαθμολόγηση της πρακτικής και γραπτής δοκιμασίας. 2. Επανεξεταστέος θεωρείται ο εκπαιδευόμενος που δεν συγκεντρώνει τη βάση βαθμολογίας 10, σε κάθε βαθμολόγηση της πρακτικής και γραπτής δοκιμασίας. Στον επανεξεταστέο δίδεται μια ευκαιρία επαναβαθμολόγησής του. Ο δεύτερος βαθμός, κατ’ είδος εξέτασης, προστίθεται στον πρώτο κάτω της βάσης βαθμό και εξάγεται ο μέσος όρος επανεξέτασης. 3. Αποτυχών θεωρείται ο Δόκιμος, ο οποίος συγκεντρώνει βαθμό επαναξέτασης για κάθε είδους βαθμολόγηση κάτω της βάσης 10. Πίνακες Αποτελεσμάτων -΄Εξοδος από τη Σχολή ΄Αρθρ. 12.- 1. Η Σχολή Αστυφυλάκων καταρτίζει ενιαίο πίνακα κατά σειρά επιτυχίας, με βάση την τελική βαθμολογία κάθε Ειδικού Φρουρού. (Μετά τη σελ.16,78) Σελ.  16,79 Τεύχος 1333 Σελ. 77 Ειδικοί Φρουροί 4.Α.αα.3   360 2. Ο πίνακας αυτός προσδιορίζει την τελική κατάταξή τους και καθορίζει την αρχαιότητά τους ως Ειδικών Φρουρών. Για τους αποτυχόντες καταρτίζεται ιδιαίτερος πίνακας. 3. Οι πίνακες επιτυχόντων και αποτυχόντων υποβάλλονται στη Διεύθυνση Εκπαίδευσης για κύρωση από τον Προϊστάμενο Κλάδου Διοικητικής Υποστήριξης, αντίγραφο των οποίων αποστέλλονται στη Διεύθυνση Αστυνομικού Προσωπικού για τις περαιτέρω ενέργειες και στη Σχολή Αστυφυλάκων. 4. Στους επιτυχόντες εξερχόμενους της Σχολής δεν χορηγείται μετασχολική άδεια. 5. Στους σπουδαστές, που αποφοιτούν ευδόκιμα επιδίδεται πιστοποιητικό σπουδών, στο οποίο αναγράφονται τα στοιχεία ταυτότητας, η διάρκεια φοίτησης και ο τελικός χαρακτηρισμός επίδοσης. Το πιστοποιητικό υπογράφεται από το Διοικητή της Σχολής Αστυφυλάκων. Μετεκπαίδευση Ειδικών Φρουρών ΄Αρθρ. 13.- Για τη μετεκπαίδευση των Ειδικών Φρουρών εφαρμόζονται ανάλογα οι ισχύουσες διατάξεις του Π.Δ. 190/1996 (Οργανισμός Σχολής Μετεκπαίδευσης και Επιμόρφωσης Ελληνικής Αστυνομίας) και της υπ’ αριθ. 7001/2/244-γ’ από 2-6-1995 (Β΄525/16-6-1995) απόφαση Υπουργού Δημόσιας Τάξης που αφορούν τους Αστυφύλακες. Ρύθμιση λεπτομερειών ΄Αρθρ. 14.- 1. Για λοιπά θέματα, που δεν ρυθμίζονται με την παρούσα απόφαση, ισχύουν οι αντίστοιχες διατάξεις του Π.Δ. 352/1995 «Οργανισμός Σχολής Αστυφυλάκων». 2. Λεπτομέρειες και θέματα δευτερεύουσας σημασίας, που προκύπτουν κατά την εφαρμογή της παρούσας απόφασης, ρυθμίζονται με διαταγές του Διοικητή της Σχολής Αστυφυλάκων. ΄Εναρξη ισχύος ΄Αρθρ. 15.- Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.   